# data[].attributes.body
Titlu: Anna Karenina
Autor: Lev Tolstoi
Gen: Roman
Editură: POLIROM
Număr de pagini: 924
Structura lucrării: roman împărțit în 8 părți
Țara primei apariții: Rusia
Data primei apariții: 1877

# data[].attributes.body
LEV NIKOLAEVICI TOLSTOI (1828-1910) - a fost un celebru scriitor rus, autorul unei opere în care individualul și naționalul capătă dimensiuni universale. Începând cu triologia autobiografică scrisă în perioada 1852-1857 alcătuită din romanele ,,Copilăria", ,,Adolescența" și ,,Tinerețea", sondarea ,,fluidității" universului interior și a temeiurilor morale ale omului, au devenit principala temă a operelor sale. În nuvela ,,Cozacii" (1863), eroul, un tânăr aristocrat, redescoperă bucuria comunicării cu natura, viața firească și integră a omului simplu. Capodopera ,,Război și pace" (1863-1869) zugrăvește viața întregii societăți ruse în perioada războaielor napoleoniene; evenimentele istorice și interesele personale, căile de autodefinire a personalității si spontaneitatea vieții populare sunt prezente drept componente echivalente ale existenței natural-istorice. La sfârșitul anilor 1870, scriitorul trece printr-o criză spirituală amplificată ulterior de ideea desăvârșirii morale și a ,,simplificării" (care a dat naștere doctrinei și mișcării ,,tolstoismului") și întreprinde în operele sale o critică din ce în ce mai accentuată a instituțiilor birocratice , a statului, a bisericii, ( în anul 1901 a fost excomunicat din Biserica Ortodoxă Rusă), a civilizației și culturii, a întregului mod de viață specific ,, claselor cultivate": romanul ,,Învierea" (1889-1899), nuvela ,,Sonata Kreutzer" , dramele ,,Puterea întunericului" (1887) și ,,Cadavrul viu" (1900). De asemenea, interesul său se îndreaptă spre temele morții, păcatului, căinței și renașterii morale, în jurul cărora sunt construite nuvelele ,,Moartea lui Ivan Ilici" (1884-1886), ,,Părintele serghi" (1890-1898) și ,,Hadji-Murat" (1896-1904).

# data[].attributes.body
„Toate familiile fericite seamănă una cu alta, fiecare familie nefericită e nefericită în felul ei.”
„Oamenii au inventat respectul ca să ascundă locul gol, unde ar trebui să fie iubirea.”
„Dacă binele are un motiv, încetează de a fi bine.”
,,Se uita la ea așa cum se uita un om la o floare pe care a rupt-o, care s-a veștejit și la care recunoaște cu greu frumusețea, de dragul căreia a rupt-o și a ucis-o”
„Poți salva omul care nu vrea să moară, dar dacă natura lui e atât de schilodită, coruptă, încât însăși moartea îi pare salvare, ce e de făcut?”
,,Mă iubește? Oare e în stare să iubească? Dacă n-ar fi auzit că există iubire, n-ar fi rostit niciodată acest cuvânt. Habar n-are ce-i iubirea.”
,,Iar el simțea ceea ce ar trebui să simtă un ucigaș la vederea cadavrului, pe care el l-a lipsit de viață. Acest cadavru, pe care el îl lipsise de viață era dragostea lor.”
,,Dacă ierți, iartă totul! Altfel n-ar mai fi iertare.”
,,Nu poți să judeci situația mea mai aspru decât o condamn eu însumi"
,,Da. Dumnezeu trimite crucea și dă oamenilor trăirea să o poarte."
,,Unica salvare de oameni e să-ți ascunzi de ei rănile"

# data[].attributes.body
•Anna Arkadievna Karenina - Sora lui Stepan Oblonski, soția lui Alexei Alexandrovici Karenin și amanta contelui Vronski
•Prințul Stepan Arkadievici Oblonski - Soțul Dariei și fratele Annei Karenina
•Daria Alexandrovna Oblonskaia (Dolly)- Soția lui Stepan
•Alexei Alexandrovici Karenin - Soțul Annei
•Contele Vronski - Amantul Annei Karenina
•Konstantin Dmitrici Levin - Intelectual preocupat de viata rurală și în special de agricultură
•Ekaterina Alexandrovna Șcerbațkaia (Kitty) - Sora Dariei și în final soția lui Levin

# data[].attributes.body
Acest roman este publicat în foiletoane în intervalul 1875-1877. Cu ,,Anna Karenina" atenția lui Lev Tolstoi se îndreaptă spre viața contemporană.
Romanul Anna Karenina de Lev Tolstoi a reușit să devină una dintre cele mai ecranizate povești de dragoste din lume. Ba chiar a stârit, incepând cu 1911. vorba criticilor ruși de film, un fel de "kareniniada", romanul fiind ecranizat in repetate rânduri atât in spațiul european, cât și în afara acestuia.

# data[].attributes.body
Numărul de pagini este un punct slab al acestui roman, deoarece, la prima vedere pare lung și plictisitor, și multă lume se dă în lături în a-l citi.

# data[].attributes.body
Povestea neîmplinită de dragoste a lui Vronski și a Annei este foarte captivantă, din clipa în care cei doi se întâlnesc și până la ultima pagină. Nu am putut lăsa cartea jos din mână atunci când am început să o citesc.

# data[].attributes.body
Titlul este alcătuit dintr-un substantiv propriu ce reprezintă numele numele protagonistei romanului, și anume ,,Anna Karenina", eroina a cărei dramă este redată în paginile cărții.

# data[].attributes.headline
PRIMA ÎNTÂLNIRE A LUI VRONSKI CU ANNA KARENINA:

# data[].attributes.subject
PRIMA ÎNTÂLNIRE A LUI VRONSKI CU ANNA KARENINA:

# data[].attributes.body
,,Vronski îl urmă pe conductor în vagon și se opri
în ușa compartimentului, făcându-i loc să treacă unei
doamne care voia să iasă. Cu flerul lui obișnuit de om de
lume, numai după înfățișarea doamnei își dadu seama
că aceasta face parte din înalta societate. Se scuză si
dadu să intre in compartiment, dar simți nevoia s-o mai
privească o dată - nu pentru că era foarte frumoasă,
nu datorită eleganței și grației modeste, care se citeau
pe tot chipul ei, ci pentru că, atunci când trecuse pe lângă el, in expresia feței ei drăgălașe observase ceva mângâetor și gingaș.’’

# data[].attributes.body
Consider că romanul ,,Anna Karenina" are o construcție circulară, deoarece Anna, în ziua în care se întâlnește cu dragostea ei (Vronski) ,un om se aruncă în fața unui tren pentru a-și pune capăt zilelor, iar ea sfârșește în același mod. Această imagine o urmărște pe eroină pe tot parcursul romanului, și cumva, la nivel de subconștient, asta este cauza ce duce la moartea ei tragică.

# data[].attributes.body
La acest roman mi-a plăcut modul în care autorul descrie acțiunea întâmplată.
Mi-a plăcut povestea de dragoste dintre Anna și Vronski, în ciuda faptului că s-a încheiat tragic. Modul în care iubirea îi face pe cei 2 să uite de tot ce îi înconjoară, să lase totul în urmă și sa înceapă totul de la capăt, este de-a dreptul curajos și impresionant.

# data[].attributes.body
-IUBIREA

# data[].attributes.headline
COMPARAREA ROMANULUI CU ALTE LUCRĂRI PE ACEEAȘI TEMĂ:

# data[].attributes.subject
COMPARAREA ROMANULUI CU ALTE LUCRĂRI PE ACEEAȘI TEMĂ:

# data[].attributes.body
În raport cu ,,Război și pace’’ (operă scrisă de același autor), aici sfera de realități și probleme se restrânge: este un roman al vieții de familie. ,,Anna Karenina'' este considerat cel mai ,,cinematografic'' roman al lui Lev Tolstoi.

# data[].attributes.body
La acest roman nu mi-a plăcut nefericirea cu care s-au confruntat toate personajele. De la începutul romanului și până la sfărșit, fiecare personaj are propria lui dramă, și propriul lui motiv de suferință: Stepan o înșală pe soția sa, cererea în căsătorie a lui Levin este refuzată, Kitty suferă după ce contele Vronski se îndrăgostește de Anna, Alexei Alexandrovici este înșelat de către soția lui, și într-un final Anna își pune capăt zilelor după ce realizează că a pierdut tot, și își imagineaza că dragostea ei adevărată are o aventură cu altă femeie.

# data[].attributes.body
Daria Alexandrovna Oblonskaia (Dolly) descoperă că soțul ei o inșală cu guvernanta copiilor și hotărăște să-l părăsească. Pentru a-l ajuta să se împace cu soția, Stepan Arkadievici Oblonski (Stiva) își roagă sora (Anna Karenina) să vină la Moscova. Aceasta sosește cu primul tren, și in gară face cunoștință cu ofițerul Vronski, de care se îndrăgostește. După ce reușește să-și împace fratele cu cumnata, Anna merge la un bal unde dansează toată noaptea cu Vronski, și înțelege definitiv că s-a îndrăgostit. Amintindu-și că este căsătorită cu Alexei Alexandrovici, și că are un baiețel de opt ani pe care îl iubește enorm, Anna decide să se întoarcă chiar a doua zi la Petersburg.
În paralel se desfășoară o altă poveste de dragoste. Konstantin Levin, un tânăr de la țară, se îndragostește de Ekaterina Alexandrovna Șcerbațkaia (Kitty), cumnata lui Stiva. Kitty îi refuză cererea în căsătorie, fiind convinsă de sentimentele lui Vronski pentru ea din flirturile evidente ale acestuia. Aceasta rămâne dezamăgită după ce află ca Vronski se îndrăgostise peste noapte de Anna Karenina, și că merse după ea la Petersburg.
După ce-i declară soțului ca este însarcinată și că are un amant, Anna fuge cu Vronski peste hotare, aceasta neobținînd divorțul. Între timp Levin se căsătorește cu Kitty, care își revine după dezamăgirea în dragoste pentru Vronski.
După puțin timp, Anna și Vronski se reîntorc în țară, dar lucrurile nu merg așa cum ei s-au așteptat. Vronski se simte constrâns în această relație cu Anna Karenina și începe să iasă în societate, fiind prezent la toate banchetele. Anna este judecată de către înalta societate și nu mai este acceptată nicăieri. Sub presiunea lumii și a faptului că și-a părăsit copilul pentru un bărbat care continuă să o înșele și să se implice în alte relații amoroase, deoarece ea asta își imagina, Anna nu mai rezistă și alege să-și pună capăt zilelor aruncându-se în fața unui tren.

# data[].attributes.body
Problemele aduse în discuție, ilustrate prin acțiunea personajelor principale, demonstrate de destinul lor, au un carater diferit, nuanțat psihologic: sensul si scopul vietii, condițile morale ale căsătoriei și vieți de familie, relația dintre viață și moarte, dintre iubire și fericire.